Gebrekkige veiligheid by Gauteng-hospitale 'versterk kommer oor NGV' | Maroela Media
Gebrekkige veiligheid by Gauteng-hospitale 'versterk kommer oor NGV'
Solidariteit se Beroepsgilde vir Gesondheidspraktisyns het Vrydag sy ernstige besorgdheid uitgespreek oor die kommerwekkende feit dat nie een van die staatsgesondheidsfasiliteite in Gauteng aan die Wet op Beroepsgesondheid en -veiligheid (OHSA) voldoen nie.
Hennie Bierman, hoof van Solidariteit se Beroepsgildes, meen "die flagrante miskenning van beroepsveiligheid" by Gauteng se staatshospitale en -klinieke is verdere bewys dat die regering nie toegerus is om 'n nasionale gesondheidsorgplan uit te voer nie. "Hulle is nie eens daartoe in staat om die veiligheid van personeel en pasiënte in een provinsie te verseker nie," sê Bierman.
Hy is veral besorg oor die lede van die Beroepsgilde vir Gesondheidspraktisyns wat in hierdie onsekere en lewensgevaarlike situasies moet werk en voer aan dat die staat geensins oor die vermoë beskik om selfs net die minimum aanvaarbare veiligheidsmaatreëls in te stel nie.
Dit volg nadat die portefeuljekomitee vir gesondheid die sluitingsdatum vir kommentaar op die voorgestelde Wetsontwerp op Nasionale Gesondheidsversekering aangekondig het.
Volgens Morné Malan, senior navorser verbonde aan die Solidariteit Navorsingsinstituut, dien dit as verdere aanduiding van die staat se onbevoegdheid om selfs op beperkte skaal gesondheidsorgfasiliteite te bestuur. "Enigiemand wat van die veronderstelling uitgaan dat 'n toename in die omvang van staatsbetrokkenheid by gesondheidsorg vir alle Suid-Afrikaners noodwendig gepaard sal gaan met 'n verbeterde vermoë om gehaltediens te lewer, is naïef of oneerlik," sê Malan.
"Hoewel ons die idee verwelkom dat gehalte-gesondheidsorg toegankliker vir alle Suid-Afrikaners moet word, is ons daarvan oortuig dat die regulatoriese vaslegging en tegnokratiese beheer wat deur die NGV voorgestel word, die swakste moontlike voertuig is om hierdie doel te bereik."
VBS wag glo op R1,78 m. van Brian Shivambu
Daar is baie berigte nou oor NGV, lyk asof mense wakker geskrik het, uiteindelik. Daar is egter net een vraag. Dis of Soldariteit 'n plan het, of nie? .
Die NGV lyk na alles behalwe 'n Plan met betrekking tot Gesondheid?!!!!
Die regering stel nie in kwaliteit dienste (gesondheidsorg ingesluit) belang nie. Hierdie NGV is maar net n manier om hul vet handjies op NOG geld te kan kry. Die grootkoppe gaan landuit gevlieg word vir mediese sorg. Die cANCer kan nie eens n rioolplaas bestuur nie…
Wensdenkery om te dink anc regering sal hulle steur aan iets anders as dit wat hulle wil
As die oorweldigende meerderheid mediese fonds lede n klasaksie teen die regering bring, mag dit dalk help. Want anders gaan ons wat mediese fondse het, net so sleg af wees soos diegene wat na staatshospitale toe moet gaan. Ons gaan sterf in ons derduisende, ons kinders en kleinkinders. Ek kan nie genoeg beklemtoon hoe belangrik dit is, dat Alle Suid Afrikaners wat mediese fonds lede is, nou SAAMSTAAN soos een en hierdie abominasie keer voor dit te laat is. ONS EN ONS KINDERS EN KLEINKINDERS SE LEWENS GANG HIERVAN AF..As ons hierdie katastrofe nie ten minste Probeer keer nie, sal… Lees meer »